**O lună de miere cu poezia**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu Bacovia la o cafea

recitându-i iar Lacustră

se îneacă stea cu stea

și rămân singur sub lustră

Recitând iarăși Lacustră

ploaia cade în odaie

dragostea îmi face mutre

și-ntunericul se-ndoaie

Ploaia cade în odaie

se îneacă stea cu stea

scriu cu picături de ploaie

cu Bacovia la o cafea

Recitându-i iar Lacustră

eu mă pregătesc de nuntă

Costel Zăgan, CEZEISME II